हंगल में बोले- भाजपा को 40 नंबर अच्छा लगता है, इस बार आप इन्हें 40 सीटें देना
Rahul Gandhi Karnataka Visit Schedule - Belagavi Ramdurg Sugarcane Farmers Meeting, Gadag Youth Dialogue And Hangal Jan Sabha. राहुल गांधी कर्नाटक दौरे पर जाएगे।  बेलागवी के रामदुर्ग में गन्ना किसानों के साथ बातचीत करेंगे। इसके बाद गडग में युवा संवाद में भाग लेंगे और हंगल में एक जनसभा को संबोधित करेंगे
राहुल गांधी दो दिन के चुनावी दौरे पर कर्नाटक में हैं। शाम के समय हंगल में जनसभा को संबोधित करते हुए राहुल ने कहा- भारतीय जनता पार्टी का विधायक कहता है कि मुख्यमंत्री पद को 2500 करोड़ रुपए में खरीदा जा सकता है। इसका मतलब आपके भविष्य की कीमत भाजपा के मुताबिक 2500 करोड़ रुपए है। इनको (भाजपा) 40 नंबर अच्छा लगता है। इस बार आप लोग इनको 40 सीटें दीजिएगा।
राहुल ने जनसभा के बीच कहा- जब प्रधानमंत्री भ्रष्टाचार की बातें करते हैं तब उनके मंच पर चारों तरफ कर्नाटक के 40% वाले नेता खड़े रहते हैं। मोदी जी कहते थे कि वे भ्रष्टाचार से लड़ते हैं, लेकिन जो भ्रष्ट व्यक्ति नहीं हैं, उन्हें पार्टी से निकाल रहे हैं। इसका मतलब आप भ्रष्टाचार के लिए लड़ते हो।
बेलगावी के रामदुर्ग में गन्ना किसानों से मिले राहुल
राहुल ने सोमवार को पहले रामदुर्ग में रैली को संबोधित किया। राहुल ने कहा- आजकल सरकार का 2-3 अरबपतियों पर ही फोकस है, जबकि किसानों, मजदूरों और छोटे वेंडरों पर होना चाहिए। अरबपतियों को बैंक से लोन आसानी से मिल जाता है और अगर कुछ हो जाता है तो आसानी से माफ हो जाता है लेकिन किसानों का कर्ज कभी माफ नहीं होता।
GST देश में सिर्फ अमीरों की मदद के लिए लागू किया गया है। इसमें पांच अलग-अलग तरह के टैक्स हैं। यह एक बहुत ही कठिन टैक्स स्ट्रक्चर है। आधे लोगों को यह भी समझ नहीं आता कि उन्हें इसे कब और कैसे फाइल करना है। बड़े बिजनेसमैन के पास अकाउंटेंट होते हैं, जबकि छोटे व्यवसायियों के पास नहीं हैं। तो, छोटे व्यवसाय बंद हो जाते हैं। जब हमारी सरकार दिल्ली में आएगी तो हम इस GST को बदल देंगे। एक टैक्स और कम से कम टैक्स होगा।
गडग में युवाओं से संवाद किया, कहा- सत्ता में आकर सारे वादे पूरे करेंगे
इससे पहले राहुल ने गडग में युवाओं से संवाद भी किया। जहां उन्होंने कहा कि वे सरकार में आने के बाद अपने सभी वादे पूरे करेंगे। रविवार को कर्नाटक पहुंचने के बाद राहुल हुबली में समाज सुधारक बसवअन्ना की जयंती समारोह में शामिल हुए थे। और संगमनाथ मंदिर और एक्य लिंग मंदिर में पूजा की थी।
पहले दिन बागलकोट और विजयपुरा गए
इससे पहले, राहुल रविवार को हुबली पहुंचे। जहां से वे बागलकोट गए। इस दौरान 12वीं शताब्दी के कवि और समाज सुधारक बसवेश्वर की जयंती पर कुदाल संगम में शामिल हुए। इस समारोह के बाद राहुल ने विजयपुरा में जनसंपर्क के लिए रोड शो किया और वहां मौजूद लोगों को संबोधित किया।
16 अप्रैल को कोलार में जनसभा की थी
विधानसभा चुनाव की तारीखों का ऐलान होने के बाद राहुल का हफ्तेभर में यह दूसरा कर्नाटक दौरा है। इससे पहले कांग्रेस नेता 16 अप्रैल को ‘जय भारत’ कार्यक्रम में शामिल होने कर्नाटक गए थे। यहां कोलार में उन्होंने एक जनसभा को संबोधित किया था। इस दौरान राहुल ने कहा था कि सवाल पूछने पर मेरी सांसदी छीन ली, लेकिन मैं अब भी पूछ रहा हूं कि पीएम मोदी और अडाणी का क्या रिश्ता है।
राहुल ने कर्नाटक की जनता से 5 वादे किए 
राहुल गांधी ने 16 अप्रैल को कोलार की जनसभा में कहा था- कर्नाटक में हमारी सरकार बनी तो हर परिवार को 200 यूनिट मुफ्त बिजली मिलेगी। 2000 रुपए हर महीने महिलाओं को और सबसे जरूरी युवा निधि 3000 हजार रुपए कर्नाटक के हर ग्रेजुएट को 2 साल तक दिए जाएंगे। 10 किलो चावल हर महीने हर परिवार को, इसके अलावा 1500 रुपए हर डिप्लोमा होल्डर को हमारी सरकार देगी। मेरा वादा है कि सरकार बनते ही पहली मीटिंग में इन वादों को पूरा किया जाएगा।
राहुल गांधी से जुड़ी ये खबरें भी पढ़ें...
राहुल विजयपुरा में बोले- BJP सरकार हिंदुस्तान की सबसे भ्रष्ट सरकार
राहुल गांधी ने विजयपुरा में कर्नाटक चुनाव के लिए जन संपर्क के लिए रोड शो किया। इस दौरान राहुल ने कहा कि BJP की सरकार हिंदुस्तान में सबसे भ्रष्ट सरकार है, है, जो हर काम का 40% कमीशन लेती है। पढ़ें पूरी खबर...
जज ने राहुल गांधी की एक न मानी, 5 दलीलें जो टिकी नहीं
सूरत सेशन कोर्ट के जज रॉबिन पॉल मोगेरा ने गुरुवार को उनकी याचिका एक शब्द में खारिज कर दी। जज ने राहुल गांधी की 5 बड़ी दलीलों को खारिज कर दिया। जज ने कहा कि सांसदी जाना कन्विक्शन पर रोक लगाने का आधार नहीं। पढ़ें पूरी खबर...